Երեւան-Էջմիածին մայրուղու վրա գտնվող Մուսալեռ գյուղի (մշտական բնակչությունը 2011 թ. ՀՀ մարդահամարի տվյալներով՝ 2641 հոգի, ստորեւ ներկայացվող թվերը նույնպես այս մարդահամարից են) Ս. Ամենափրկիչ եկեղեցին օծվել է 2000 թ.: Շինարարությունը հովանավորել են Մուրադ Մուրադյանը եւ Միհրան Էրքիլեթյանը: 2010-ին բարեկարգման աշխատանքներ են կատարվել հարակից տարածքում: Համբարձման տոնին այստեղ Ս. Պատարագ է մատուցվում եւ հավատացյալներին կաթնով բաժանվում: Ս. Ամենափրկիչը եւ ԱՄՆ Գլենդել հայաշատ քաղաքի Ս. Գեւորգը քույր եկեղեցիներ են: 2005-ից Մուսալեռի գյուղապետ աշխատող Էդգար Հովհաննիսյանը «Հետքի» հետ զրույցում նշեց, որ տեղյակ չէ եկեղեցու համար ներդրված միջոցներից: